OpenLLM-France/wikimedia huggingface dataset:
# Saros (astronomia)

Saros és un període de 6.585,32 dies (una miqueta més de 18 anys i 10 ó 11 dies) després dels quals el Sol i la Lluna tornen aproximadament a la mateixa posició en el cel, i es pot repetir el cicle dels eclipsis. Per definició el saros són 223 mesos sinòdics (S) (període entre una Lluna nova i la següent). Conegut des de fa milers d'anys, és una manera de predir futurs eclipsis.
Una evidència clara de l'ús d'aquest cicle es troba en la tauleta Saros, tauleta babilònica feta en el segle i aC.

## Raons de l'eficàcia del període saros

És natural que un període que repetisca els eclipsis siga un múltiple del mes sinòdic:
          223 S = 6.585,3211 dies
Però el període ha de portar el Sol als nodes, de manera que ha de ser múltiple del mes draconític (D):
          242 D = 6.585,3567 dies
Però les irregularitats del moviment de la Terra i especialment de la Lluna en la seva òrbita són tan grans, que ambdós astres podrien estar allunyats més de 9º. Han de compensar-se en un Saros aquestes desigualtats. Estes es deuen a l'anomalia mitjana o angle que la Lluna forma amb el perigeu. Per fortuna un múltiple del mes anomalístic (A) està pròxim al període Saros:
          239 A = 6.585,5374 dies
És una sort que un múltiple comú de S,D i A tan perfecte s'haja trobat al cap de només 18 anys. A això es deu la seva eficàcia.

## Contingut d'un Saros

El Saros comprèn 18 estacions d'eclipsis que se succeeixen aproximadament cada mig any. Com en cada estació ocorren dos o tres eclipsis (de Sol i Lluna incloent penombrals), el Saros presenta com a mitjana 42 eclipsi de Sol i 42 de Lluna. Els eclipsis de Sol són 14 parcials i 28 centrals (totals, anulars o mixtos). Els eclipsis de lluna són 14 penombrals, 14 parcials i 14 totals. Actualment estem en uns Saros pobres (no aconsegueixen la mitjana) i els pròxims encara ho seran més. Amb el transcurs del temps evolucionen aconseguint la mitjana i després la sobrepassaran.

## Vegeu també

* Cicle metònic
* Exeligma
* Umbra, penumbra i antumbra

## Referències

* ↑ «saros». Microsoft. Arxivat de l'original el 8 de juny 2009. [Consulta: 31 maig 2018].
* ↑ van Gent, Robert Harry. «A Catalogue of Eclipse Cycles», 08-09-2003.

## Bibliografia

* Jean Meeus; J. M. A. Danby Mathematical Astronomy Morsels. Willmann-Bell, gener 1997. ISBN 978-0-943396-51-4.
* Jean-Claude Martzloff. Astronomy and Calendars – The Other Chinese Mathematics: 104 BC - AD 1644. Springer, 1 setembre 2016, p. 426–. ISBN 978-3-662-49718-0.

## Enllaços externs

* Eclipses, Cosmic Clockwork of the Ancients
# República Verda

La República Verda (rus: Зеленый Республики) o República de la Mar Negra (rus: Черноморская Республика) fou un efímer estat menxevic que va existir a la costa de la mar Negra del 1919 al 1920.
Inicialment "Verds" fou el nom dels soldats desertors o persones que estaven amagats als boscos del Caucas nord i la península de Crimea per evitar anar a la guerra, tant del costat revolucionari com blanc; no se'ls considerava polítics i ocasionalment els diversos grups van donar suport a bolxevics, blancs, anarquistes o nacionalistes. El grup més nombrós estava a la costa de la Mar negra sota la república Soviètica del Kuban-Mar Negre, la qual es va enfonsar davant els blancs l'agost de 1918, i a la que els verds havien donat generalment suport. Els soldats verds a la zona no tenien un comandament únic i actuaven en grups entre Amapa i Adler.
El febrer de 1919 es va crear a Sotxi un Comitè per a l'Alliberament de la Mar Negra, format per russos social-revolucionaris i socialdemòcrates, els cosacs de la Mar Negra i del Kuban oposats als bolxevics, oficials revolucionaris del període 1860-90 ("Esers") i altres elements heterogenis, que van rebre el suport de Geòrgia. Amb els presoners de guerra bolxevics i els cosacs es va formar una força militar que fou anomenada Exèrcit Insurgent del Kuban-Mar Negra, que amb el suport del grup Verd anomenat Exèrcit Roig-Verd del Kuban-Mar Negra (es calcula en uns 15.000 soldats) es van apoderar de la regió de Novorossisk on el 23 d'agost de 1919 es va proclamar la República de la Mar Negra (Черноморская Республика, transcrit Txernomorskaya Respublika) coneguda generalment com a República Verda o República Zelenaia pel suport dels grups Verds (зеленый, transcrit Zeleni) de la zona. Comprenia tota la regió de Novorossisk. Va haver de lluitar primer amb els blancs de la República Popular del Kuban i d'Anton Denikin, i després amb els bolxevics; a l'hivern del 1919-1920 un grup de Verds coneguts com els Blanc-Verds, que formaven l'Exèrcit pel Renaixement de Rússia, sota el general Fostikov, es van unir als blancs (inicis del 1920), però l'anomenat exèrcit Soviètic-Verd, que operava entre Anapa i Tuapse, a les ordres del comandant P.M. Morits, i la Milícia Camperola de la Mar Negra, que operava entre Sotxi i Adler, es van unir entre ells (març de 1920) i van formar l'Exèrcit Roig del Territori de la Mar Negra (uns 12.000 homes sota comandament de Y. S. Kazansky, unint-se als bolxevics contra Denikin. El 27 de març de 1920 els bolxevics posaven fi a la república. Les forces dels Verds foren dissoltes a meitat del 1920 i una part integrades a l'Exèrcit Roig.

## Referències

* Alexander Deryabin: "WHITE ARMIES OF THE RUSSIAN CIVIL WAR, 1917-1922"
# Serguei Xílov

Serguei Vladímirovitx Xílov (en rus Сергей Владимирович Шилов) (6 de febrer de 1988) és un ciclista rus, professional des del 2009 i actualment a l'equip Lokosphinx. Combina la carretera amb el ciclisme en pista, on ha guanyat diferents medalles en campionats europeus.
El 2009 va ser suspès per donar positiu en un control antidopatge.
Pocs dies abans de començar els Jocs Olímpics de Rio, es va anunciar que l'UCI excloïa Xílov de poder participar en els Jocs, juntament amb altres ciclistes russos, degut al seu historial amb el dopatge.

## Palmarès en ruta

* 2010
** 1r a la Volta al Bidasoa i vencedor d'una etapa
** 1r a la Volta a Cartagena i vencedor d'una etapa
** Vencedor d'una etapa a la Volta a Tarragona
** Vencedor de 2 etapes a la Volta a Palència
* 2011
** Medalla d'or a la Universiada en contrarellotge per equips
** Vencedor d'una etapa a la Volta a Navarra
* 2012
** Vencedor d'una etapa a la Volta a l'Alentejo
* 2013
** Vencedor d'una etapa a la Volta a Lleó
* 2014
** Vencedor d'una etapa a la Volta a Portugal
* 2015
** Vencedor d'una etapa a la Volta a Castella i Lleó
** Vencedor de 2 etapes al Trofeu Joaquim Agostinho
* 2017
** 1r al Trofeu Matteotti
** 1r a la Clàssica d'Ordizia
* 2020
** Campió de Rússia en ruta

## Palmarès en pista

* 2010
** Campió d'Europa sub-23 en Persecució per equips (amb Serguei Txernetski, Valeri Kaikov i Artur Ierxov)
* 2011
** Medalla d'or a la Universiada en persecució

### Resultats a la Copa del Món

* 2015-2016
** 1r a Cali, en Persecució per equips

## Referències

* ↑ «Sergei Shilov, suspendido por dos años tras dar positivo». marca.com, 01-05-2009 [Consulta: 1r agost 2016].
* ↑ «La UCI excluye a seis ciclistas rusos, entre ellos a Zakarin». as.com, 28-07-2016 [Consulta: 1r agost 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Yuan Xi

    En aquest nom xinès, el cognom és Yuan.
Yuan Xi (mort el 207) va ser el segon fill del senyor de la guerra Yuan Shao durant el període de la tardana Dinastia Han Oriental de la història xinesa.
Yuan fou descrit en la novel·la històrica del Romanç dels Tres Regnes de Luo Guanzhong com "intel·ligent, però feble i indecís", en contrast amb el seu germà gran Yuan Tan, que fou descrit com "valent, però impulsiu i violent". Després que les forces combinades de Yuan Xi i el seu germà menor Yuan Shang van ser derrotades en el camp de batalla per Cao Cao en les batalles que van seguir després de la batalla de Guandu, ell va fugir a Liaodong amb Yuan Shang i va romandre allí amb l'administrador Gongsun Kang, amb l'esperança d'apoderar-se algun dia de les forces de Gongsun i venjar-se de Cao Cao. Això no obstant, ells van ser traïts i van morir en una emboscada estesa per Gongsun, que en comptes volia unir-se a les forces de Cao.
L'esposa de Yuan Xi, la Dama Zhen, va ser presa com esposa pel fill de Cao Cao, Cao Pi, mentre Yuan Xi encara hi era viu.

## Vegeu també

* Llista de persones dels Tres Regnes

## Referències

* ↑ de Crespigny, Rafe. A biographical dictionary of Later Han to the Three Kingdoms (23–220 AD). Brill, 2007, p. 1014. ISBN 978-90-04-15605-0.
# Sant Mari

Saint-Mary-le-Plain és un municipi francès situat al departament de Cantal i a la regió d'Alvèrnia-Roine-Alps. L'any 2007 tenia 157 habitants.

## Demografia
### Població

El 2007 la població de fet de Saint-Mary-le-Plain era de 157 persones. Hi havia 60 famílies de les quals 12 eren unipersonals (8 homes vivint sols i 4 dones vivint soles), 12 parelles sense fills, 24 parelles amb fills i 12 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 126 habitatges, 62 eren l'habitatge principal de la família, 49 eren segones residències i 14 estaven desocupats. Tots els 126 habitatges eren cases. Dels 62 habitatges principals, 55 estaven ocupats pels seus propietaris, 4 estaven llogats i ocupats pels llogaters i 3 estaven cedits a títol gratuït; 2 tenien dues cambres, 5 en tenien tres, 5 en tenien quatre i 50 en tenien cinc o més. 35 habitatges disposaven pel capbaix d'una plaça de pàrquing. A 26 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Mary-le-Plain el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 8 | 85 a 89 | 8 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 8 |
| 16 | 65 a 69 | 8 |
| 8 | 60 a 64 | 4 |
| 0 | 55 a 59 | 0 |
| 4 | 50 a 54 | 4 |
| 0 | 45 a 49 | 0 |
| 8 | 40 a 44 | 8 |
| 4 | 35 a 39 | 0 |
| 4 | 30 a 34 | 4 |
| 8 | 25 a 29 | 8 |
| 0 | 20 a 24 | 0 |
| 8 | 15 a 19 | 4 |
| 4 | 10 a 14 | 0 |
| 4 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 82 persones, 63 eren actives i 19 eren inactives. De les 63 persones actives 61 estaven ocupades (39 homes i 22 dones) i 3 estaven aturades (2 homes i 1 dona). De les 19 persones inactives 8 estaven jubilades, 8 estaven estudiant i 3 estaven classificades com a «altres inactius».

### Ingressos

El 2009 a Saint-Mary-le-Plain hi havia 69 unitats fiscals que integraven 149 persones, la mediana anual d'ingressos fiscals per persona era de 13.420 €.

### Activitats econòmiques

Dels 5 establiments que hi havia el 2007, 1 era d'una empresa de transport, 1 d'una empresa d'hostatgeria i restauració, 2 d'empreses de serveis i 1 d'una empresa classificada com a «altres activitats de serveis».
L'any 2000 a Saint-Mary-le-Plain hi havia 29 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009

## Enllaços externs

* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# TRAPPIST-1d

TRAPPIST-1d és un planeta extrasolar que forma part d'un sistema planetari format per almenys set planetes. Orbita l'estrella nana ultrafreda denominada TRAPPIST-1 aproximadament a 39 anys llum en la constel·lació d'aquari. Va ser descobert l'any 2016 pel telescopi TRAPPIST per mitjà de trànsit astronòmic.

## Referències

* 1 2 Adam J. Burgasser «Temperate Earth-sized planets transiting a nearby ultracool dwarf star» (en anglès). Nature, 7602, 02-05-2016, pàg. 221–224. DOI: 10.1038/NATURE17448.
* 1 2 3 4 5 Didier Queloz «Refining the Transit-timing and Photometric Analysis of TRAPPIST-1: Masses, Radii, Densities, Dynamics, and Ephemerides». The Planetary Science Journal, 1, 22-01-2021, pàg. 1. DOI: 10.3847/PSJ/ABD022.
* ↑ Brice-Olivier Demory «The nature of the TRAPPIST-1 exoplanets» (en anglès). Astronomy and Astrophysics, 5-2018, pàg. 68–68. DOI: 10.1051/0004-6361/201732233.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Enciclopèdia Extrasolar Planets. Identificador Extrasolar Planets Encyclopaedia d'exoplaneta: d/ TRAPPIST-1 d. Llengua del terme, de l'obra o del nom: anglès.
* ↑ «Planet TRAPPIST-1 d» (en anglès). Extrasolar Planets Encyclopaedia. Observatori Meudon. [Consulta: 17 desembre 2020].
* ↑ «The planetary system TRAPPIST-1 hosts at least 7 planets.» (en anglès). Open Exoplanet Catalogue. [Consulta: 19 desembre 2020].
* ↑ «TRAPPIST-1d».
* ↑ «TRAPPIST-1_d».
# Thorigny-sur-le-Mignon

Thorigny-sur-le-Mignon és un municipi francès situat al departament de Deux-Sèvres i a la regió de la Nova Aquitània. L'any 2007 tenia 77 habitants.

## Demografia
### Població

El 2007 la població de fet de Thorigny-sur-le-Mignon era de 77 persones. Hi havia 33 famílies de les quals 11 eren unipersonals (7 homes vivint sols i 4 dones vivint soles), 11 parelles sense fills i 11 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 33 eren l'habitatge principal de la família, 5 eren segones residències i 5 estaven desocupats. 41 eren cases i 1 era un apartament. Dels 33 habitatges principals, 27 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 2 tenien dues cambres, 6 en tenien tres, 7 en tenien quatre i 18 en tenien cinc o més. 30 habitatges disposaven pel capbaix d'una plaça de pàrquing. A 15 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Thorigny-sur-le-Mignon el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 1 | 85 a 89 | 1 |
| 0 | 80 a 84 | 0 |
| 3 | 75 a 79 | 5 |
| 1 | 70 a 74 | 1 |
| 1 | 65 a 69 | 2 |
| 3 | 60 a 64 | 1 |
| 0 | 55 a 59 | 2 |
| 2 | 50 a 54 | 0 |
| 6 | 45 a 49 | 6 |
| 0 | 40 a 44 | 0 |
| 1 | 35 a 39 | 2 |
| 2 | 30 a 34 | 2 |
| 2 | 25 a 29 | 1 |
| 2 | 20 a 24 | 1 |
| 1 | 15 a 19 | 2 |
| 0 | 10 a 14 | 3 |
| 1 | 5 a 9 | 2 |
| 1 | 0 a 4 | 1 |

## Economia

El 2007 la població en edat de treballar era de 50 persones, 35 eren actives i 15 eren inactives. De les 35 persones actives 34 estaven ocupades (16 homes i 18 dones) i 1 aturada (1 dona i 1 dona). De les 15 persones inactives 5 estaven jubilades, 4 estaven estudiant i 6 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa d'informació i comunicació.
L'únic servei als particulars que hi havia el 2009 era una fusteria.
L'any 2000 a Thorigny-sur-le-Mignon hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Thorigny-sur-le-Mignon a l'INSEE.
* Évolution et structure de la population Fitxa amb el detall de dades de Thorigny-sur-le-Mignon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Província d'Artvin

Artvin és una de les 81 províncies en què està dividida Turquia, administrada per un governador designat pel govern central. Està situada al cantó nord-oriental del país, a la costa de la mar Negra, just en la frontera amb Geòrgia.
La capital de la província és Artvin

## Etimologia

La província rep altres noms, segons l'idioma de què es tracti: georgià ართვინი (artvini), rus Ардвин (Ardvin), laz Art'vini.
Artvin ha estat coneguda amb els noms de Coroksi i Corok; Kollhis (Kolchis - Κολχίς en grec antic) o Livane (Livani - Λιβάνι en grec) al període romà d'Orient. L'actual província d'Artvin era una part de l'extens districte otomà de Livane.

## Història

Per a tot allò relatiu a la història de la zona, vegeu Artvin

## Districtes

La província d'Artvin està divida en 8 districtes (en negreta, el districte de la capital):
* Ardanuç
* Arhavi
* Artvin
* Borçka
* Hopa
* Murgul
* Şavşat
* Yusufeli
# Patrik Sinkewitz

Patrik Sinkewitz (Fulda, Hessen, 20 d'octubre de 1980) és un ciclista alemany, professional des del 2001, a l'equip Mapei. De jove fou un ciclista prometedor, destacant la victòria a la Volta a Alemanya de 2004. El 2006 firmà per l'equip T-Mobile per tal d'ajudar el seu líder, Jan Ullrich, en les etapes de muntanya del Tour de França, però amb la seva expulsió per la implicació en l'Operació Port passà a ajudar Andreas Klöden.
El 8 de juny de 2007 va donar positiu en un control antidopatge. La seva col·laboració amb les autoritats esportives li van comportar una reducció de la sanció a sols un any. El novembre de 2008, signa amb el PSK Whirpool-Author, formació continental.
El 2009 aconseguí les primeres victòries després de la seva suspensió i posterior retorn a la competició. El 2010 fitxà pel ISD-Neri. El 27 de febrer de 2011 tornà a ser controlat positiu en un control antidopatge durant la disputa del Gran Premi de Lugano. En aquesta ocasió de li detectà hormona del creixement en una mostra de sang. En ser reincident s'exposà a una suspensió de per vida, però el 2012 va ser absolt.
L'any 2012 fitxa pel Méridiana Kamen i l'any següent tornaren els triomfs, però el febrer de 2014, el TAS va confirmar la sanció, estimant el recurs que havia interposat l'Agència alemanya antidopatge contra la seva absolució. Va ser suspès amb vuit anys.

## Palmarès

* 2000
** 1r al Thüringen-Rundfahrt
** Vencedor d'una etapa del Giro de les Regions
* 2002
** 1r al Gran Premi Winterthur
* 2004
** 1r a la Volta a Alemanya i vencedor d'una etapa
** 1r a la Japan Cup
* 2006
** Vencedor d'una etapa del Drei-Länder-Tour
* 2007
** 1r a la Rund um den Henninger Turm
* 2009
** 1r al Sachsen-Tour i vencedor d'una etapa
** Vencedor d'una etapa de la Volta a Portugal
* 2010
** 1r al Giro de la Romanya
* 2013
** 1r a la Setmana Ciclista Lombarda i vencedor de 2 etapes
** Vencedor d'una etapa de la Istrian Spring Trophy

### Resultats al Tour de França

* 2005. 59è de la classificació general
* 2006. 23è de la classificació general
* 2007. Abandona (9a etapa)

### Resultats a la Volta a Espanya

* 2003. 73è de la classificació general
* 2004. Abandona (9a etapa)

## Referències

* ↑ Patrik Sinkewitz renuncia al contraanálisis a marca.com (31 de juliol de 2007)
* ↑ Jaksche y Sinkewitz vuelven al ciclismo en equipos modestos a as.com (20 de novembre de 2008)
* ↑ La UCI sanciona al alemán Sinkewitz por dopaje a marca.com (18 de març de 2011) (castellà)
* ↑ «Ocho años de suspensión para Patrik Sinkewitz». marca.com, 24-02-2014 [Consulta: 20 agost 2016].

## Enllaços externs

* Fitxa de Patrik Sinkewitz a sitiodeciclismo.net
* Web oficial Arxivat 2010-02-27 a Wayback Machine. (alemany)
# Luci Livineu Règul

Luci Livineu Règul (en llatí Lucius Livineius Regulus) va ser un militar romà del segle i aC.
Ell i el seu germà Marc Livineu eren amics de Ciceró, i van provar d'afavorir-lo quan va ser desterrat. Ciceró parla dels Livineu, i deia que eren lliberts de Marc Règul i Livineu Trifó. Luci Livineu va lluitar amb Juli Cèsar a l'Àfrica l'any 46 aC a la batalla de Tapsos, i les monedes conservades diuen que era pretor, probablement un dels prefectes de la ciutat quan Cèsar va anar a Hispània el 45 aC.

## Referències

* ↑ [https://quod.lib.umich.edu/m/moa/acl3129.0003.001/653?rgn=full+text;view=image;q1=RegulusSmith,+William+(ed.).+Dictionary+of+greek+and+roman+biography+and+mithology:+Vol.III.++Londres:+John+Murray,+1876,+p. 645. ]
# TW del Peix Austral

TW del Peix Austral (TW Piscis Austrini) és un estel a 24,9 anys llum de distància de la Terra a la constel·lació del Peix Austral. Visualment s'hi localitza al sud-est de Fomalhaut (α Piscis Austrini).
TW del Peix Austral és una nana taronja de tipus espectral K4-5Vpe catalogada com un estrella variable, figurant en uns catàlegs com a estel fulgurant i en uns altres com a variable BY Draconis. La seva magnitud aparent varia entre +6,44 i +6,51 en un període de 10,3 dies. Més petita i tènue que el Sol, TW Piscis Austrini té el 81% de la massa solar, i el seu diàmetre és entre el 76 i el 85% del solar. En l'espectre visible, la seva lluminositat és sol el 12-13% de la que té el Sol. Pot ser un estel molt jove, de sols 200 milions d'anys.
Situada a sol 0,9 anys llum de Fomalhaut, ambdós estels comparteixen moviment comú a través de l'espai. Gliese 884 és el segon estel més proper a TW del Peix Austral, a 4,4 anys llum.

## Referències

* ↑ «Search for associations containing young stars (SACY). I. Sample and searching method» (en anglès). Astronomy and Astrophysics, 3, 12-2006, pàg. 695-708. DOI: 10.1051/0004-6361:20065602.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ URL de la referència: http://arxiv.org/abs/astro-ph/9905243.
* ↑ Afirmat a: SIMBAD.
* 1 2 «The Possible Astrometric Signature of a Planetary-mass Companion to the Nearby Young Star TW Piscis Austrini (Fomalhaut B): Constraints from Astrometry, Radial Velocities, and Direct Imaging». Astronomical Journal, 6, 13-11-2019, pàg. 225. DOI: 10.3847/1538-3881/AB4C9B.
* 1 2 3 4 Giuseppina Micela «Catalog for the ESPRESSO blind radial velocity exoplanet survey». Astronomy and Astrophysics, 9-2019. DOI: 10.1051/0004-6361/201834729.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* ↑ «TW Piscis Austrini» (en anglès). SIMBAD (Centre de Dades astronòmiques d'Estrasburg). [Consulta: 27 juny 2021].
* ↑ «TW PsA» (en anglès). VizieR - Catàleg General d'Estrelles Variables. [Consulta: 27 juny 2021].
* 1 2 TW Piscis Austrini (Solstation)
* ↑ Barrado y Navascues, D. «The Castor moving group. The age of Fomalhaut and Vega». Astronomy and Astrophysics, 339, 1998. p.831-839.